### 16.    Beslutning om handleplan for området og bygninger på [adresse]*Åbent**

Sagsnr.: 326-2020-4945        J.nr.: 82.00.00           Dokumentnr.:
326-2020-163128

**Sagstype**

Beslutning

**Resume og sagens baggrund**

Kommunalbestyrelsen besluttede den 18. december 2019, at der
arbejdes videre med en handleplan for området Skovbrynet 51 i Kalundborg.
Handleplanen skulle indeholde konkrete bygningsmæssige tilpasninger med
tilhørende økonomiberegninger. Dette skulle behandles i foråret 2020 i
Økonomiudvalget og Kommunalbestyrelsen. Der fremlægges her en handleplan med
tilhørende økonomiske beregninger og beslutningsoplæg.

**Indstillinger**

Direktøren indstiller:

1.    at handleplanen
godkendes

2.    at der gives en
anlægsbevilling på 0,7 mio. kr. til flytning af SFO fra [adresse] til
Skolen på [adresse] finansieret af de likvide aktiver,

3.    at der gives en
anlægsbevilling på 2,2 mio. kr. til ombygning af det tidligere KTC til
ungdomsskole og sprogskole finansieret af de likvide aktiver,

4.    at der gives en
anlægsbevilling på 6,4 mio. kr. til nedrivning af de tilbageblivende tomme
bygninger og pergolaer på [adresse] de likvide aktiver

**Behandling**

Økonomiudvalget og Kommunalbestyrelsen

**Sagsfremstilling**

Kommunalbestyrelsen besluttede, at der skulle arbejdes
videre med en handleplan for bygningerne og området på [adresse] i
Kalundborg. Handleplanen skulle fremlægges i foråret 2020 sammen med økonomiske
beregninger for de konkrete tiltag.

I den forbindelse blev der givet et overblik over
bygningerne på ejendommen og udfordringerne i dem.

Overblik over bygninger

Bygningerne på ejendommen indeholder Musisk Skole og
koncertsal, den nu tomme 10. klassecenterbygning, SFO, ungdomsskolen,
tandplejen, administrationsbygning og teknikbygning. Derudover er bygningerne
forbundet af pergolaer og enkelte overdækninger.

Der blev fremlagt følgende forslag til konkrete handlinger
for bygningerne og området.

Forslag til handlinger

De nævnte udfordringer giver anledning til følgende forslag
til handlinger:

·
Ungdomsskolen flyttes for en midlertidig periode over i den gamle
10. klassecenterbygning. Den tænkes sammen med rammerne for Musisk Skole samt
sprogskolen, der lige nu er placeret i det tidligere [adresse].

·
SFO’en flyttes til Skolen på [adresse].

·
Der igangsættes et nedrivningsprojekt, der indeholder nedrivning
af SFO-bygningen og ungdomsskolebygningen samt pergolaerne.

·
Der igangsættes en undersøgelse af mulige fremtidige placeringer
for tandplejen, med henblik på efter en eventuel ny placering også at nedrive
denne bygning.

·
Der igangsættes i forlængelse af nedrivningen et projekt om
fornyelse af udenomsarealerne på [adresse]

På den baggrund fremlægges her en gennemgang af de enkelte
handlinger med tilhørende økonomiske beregninger.

Handleplan

*Ungdomsskolen og Sprogskolen*

Der arbejdes på at opbygge et tæt samarbejde mellem
Ungdomskolen, Sprogskolen og Musisk Skole. Til at understøtte dette arbejde
ombygges det tidligere KTC til at huse de tre funktioner. Ombygningen omfatter
indvendige tilpasninger blandt andet i form af nye skillevægge, opdatering af
køkkenfaciliteter og gulve. Derudover sikres bedre gennemgangsmuligheder mellem
de to hovedbygninger. Endelig foretages nødvendige tilpasninger af de nære udenomsarealer
og indgangspartier samt adgangsveje.

Arbejdet forventes at kunne udføres i perioden juni – juli
med indflytning den 1. august

Omkostningerne er beregnet til en samlet pris på 2.186.000
mio. kr.

*SFOen flyttes til Skolen på [adresse]*

Der er udarbejdet et projektforslag i dialog mellem Det
tekniske område og Skolen på [adresse]. SFOen fra [adresse] kan flyttes
ind i eksisterende lokaler på Skolen og integreres i en samlet SFO.
Bygningsmæssigt omfatter de nødvendige tilpasninger maling og mindre kosmetiske
renoveringer af lokalerne. For at kunne drive et kvalificeret SFO-tilbud er der
behov for at gennemføre en række tilpasninger og forbedringer på de
omkringliggende udearealer. Dette er indarbejdet i projektet og medtaget i de
økonomiske beregninger.

Arbejdet forventes at kunne udføres i perioden juni – juli
med indflytning den 1. august

Omkostningerne er beregnet til en samlet pris på [adresse] kr.

*Nedrivning af tilovers blivende bygninger*

Efter indflytning af Ungdomsskolen og Sprogskolen i de
ombyggede lokaler samt indflytning af SFO på skolen vil de tomme bygninger
kunne nedrives.

Der gennemføres en nedrivning af de tomme bygninger samt
overdækninger og pergolaer. Der er gennemført miljøanalyser af bygningerne med
henblik på lovlig bortskaffelse i forbindelse med nedrivningen.

Området efterlades klar til det videre arbejde med forskønnelse
af området.

Projektet forventes at kunne igangsættes juni 2020. En mere
detaljeret tidsplan udarbejdes i den forbindelse. Arbejdet forventes dog udført
og afsluttet i 2020.

Omkostningerne er beregnet til en samlet pris på 6.418.000
kr.

Opsamling

En gennemførelse af handlingsplanen indgår i projekter med
tæt samarbejde mellem de forskellige områder.

Konkret gennemføres flytning af ungdomsskolen og sprogskolen
i et samarbejde mellem de administrative enheder på disse områder.

Det samme gælder flytning af SFO’en op til Skolen på
[adresse]. Her foregår flytningen og bygningstilpasningerne i et samarbejde
mellem skolen (herunder også SFO) og ejendomsområdet.

Samlet set vil en flytning af de ovennævnte funktioner skabe
værdi for de funktioner, det vedrører. Samtidig vil en optimering af
ejendomsmassen på [adresse] være i tråd med ejendomsstrategiens målsætning
om at nedbringe antallet af kommunale kvadratmeter i ringe tilstand.

**Økonomiske konsekvenser**

Anlægsbevillingen på 0,7 mio. kr. til flytning af SFO fra
Skovbrynet 51 til Skolen på [adresse] finansieres af de likvide aktiver.

Anlægsbevillingen på 2,2 mio. kr. til ombygning af det
tidligere KTC til ungdomsskole og sprogskole finansieres af de likvide aktiver.

Anlægsbevilling på 6,4 mio. kr. til nedrivning af de
tilbageblivende tomme bygninger og pergolaer på [adresse] de
likvide aktiver.

Den samlede besparede afledte drift udgør 153.556 kr. og
tilføres ejendomsstrategien.

Det skal bemærkes, at anlægsrammen for 2020 er suspenderet.

[adresse] bemærkninger er indarbejdet i sagen.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Bilag 4\_Skovbrynet 51\_delprojekt 3\_Nedrivning | 326-2020-180669 |
| Bilag 1\_Skovbrynet 51\_økonomisk overblik | 326-2020-180666 |
| Bilag 3\_Skovbrynet 51\_delprojekt 2\_SFO | 326-2020-180668 |
| Bilag 2\_Skovbrynet 51\_delprojekt 1 | 326-2020-180667 |
| Bilag 5\_Skovbrynet 51\_delprojekt 4\_Park | 326-2020-180665 |